CELEX: 52011PC0230
Language: lt
Date: 2011-04-26
Title: Pasiūlymas TARYBOS IR KOMISIJOS SPRENDIMAS dėl Europos Sąjungos pozicijos dėl ES ir Juodkalnijos stabilizacijos ir asociacijos tarybos sprendimo pakeisti savo darbo tvarkos taisykles

|

52011PC0230

Pasiūlymas TARYBOS IR KOMISIJOS SPRENDIMAS dėl Europos Sąjungos pozicijos dėl ES ir Juodkalnijos stabilizacijos ir asociacijos tarybos sprendimo pakeisti savo darbo tvarkos taisykles  /* KOM/2011/0230 galutinis - NLE 2011/0095  */  

	[pic] | EUROPOS KOMISIJA |Briuselis, 2011.4.26KOM(2011) 230 galutinis2011/0095 (NLE)PasiūlymasTARYBOS IR KOMISIJOS SPRENDIMASdėl Europos Sąjungos pozicijos dėl ES ir Juodkalnijos stabilizacijos ir asociacijos tarybos sprendimo pakeisti savo darbo tvarkos taisyklesAIŠKINAMASIS MEMORANDUMAS1.  2010 m. gegužės 1 d. įsigaliojusio Europos Bendrijų bei jų valstybių narių ir Juodkalnijos stabilizacijos ir asociacijos susitarimo 124 straipsnyje numatyta, kad Stabilizacijos ir asociacijos taryba gali nuspręsti įsteigti bet kokį kitą specialų komitetą ar organą, kuris jai padėtų atlikti jos funkcijas, ir nustatyti tokių komitetų ar organų darbo tvarkos taisykles, sudėtį ir funkcijas bei jų veiklos vykdymo tvarką.2.  Europos ekonomikos ir socialinių reikalų komitetas, Europos Sąjungos Regionų komitetas ir Juodkalnijos institucijos pareiškė norą įsteigti du jungtinius konsultacinius komitetus, kurie organizuotų socialinių partnerių ir kitų pilietinės visuomenės atstovų bei regioninių ir vietos valdžios institucijų dialogą ir bendradarbiavimą. Tam Stabilizacijos ir asociacijos taryba turi pakeisti savo darbo tvarkos taisykles.3.  Todėl Komisija siūlo Stabilizacijos ir asociacijos tarybai įsteigti du jungtinius konsultacinius komitetus:4.  Atsižvelgiant į didelį suinteresuotumą, išreikštą abiejų susitariančių šalių – Europos Sąjungos, atstovaujamos Europos ekonomikos ir socialinių reikalų komiteto, ir Juodkalnijos, atstovaujamos Juodkalnijos socialinių partnerių ir kitų pilietinės visuomenės organizacijų – pirmąjį jungtinį konsultacinį komitetą sudarys socialinių partnerių ir pilietinės visuomenės organizacijų atstovai.5.  Atsižvelgiant į didelį suinteresuotumą, išreikštą abiejų susitariančių šalių – Europos Sąjungos, atstovaujamos Europos Sąjungos Regionų komiteto, ir Juodkalnijos, atstovaujamos išrinktų Juodkalnijos vietos ir regionų valdžios institucijų atstovų – antrąjį jungtinį konsultacinį komitetą sudarys abiejų susitariančių šalių vietos ir regionų valdžios institucijų atstovai.6.  Siūlomi jungtiniai konsultaciniai komitetai turėtų tapti Europos Sąjungos ir Juodkalnijos socialinių partnerių, kitų pilietinės visuomenės organizacijų, vietos ir regionų valdžios institucijų dialogo ir bendradarbiavimo forumais, kurie galėtų labai pasitarnauti tarpusavio ryšių stiprinimui ir Europos integracijai. Šio dialogo ir bendradarbiavimo tikslas – pasirengti būsimam darbui su Europos ekonomikos ir socialinių reikalų komitetu ir Europos Sąjungos Regionų komitetu bei būsimai Juodkalnijos narystei Europos Sąjungoje; sudaryti palankias sąlygas keistis informacija aktualiais abi šalis dominančiais klausimais, ypač susijusiais su dabartine ES ekonomine, socialine ir regionine politika ir plėtros procesu; skatinti keistis informacija apie praktinį subsidiarumo principo įgyvendinimą visose gyvenimo srityse regionų ir vietos lygmeniu; aptarti kitus svarbius kurios nors šalių siūlomus klausimus, galinčius kilti įgyvendinant Stabilizacijos ir asociacijos susitarimą ir pasirengimo stojimui strategiją. Be to, Stabilizacijos ir asociacijos taryba gali konsultuotis su jungtiniais konsultaciniais komitetais prieš priimdama sprendimus svarbiais klausimais. Tačiau Stabilizacijos ir asociacijos taryba pati sprendžia, kuriais atvejais konsultuotis su komitetais.7.  Siūlomų jungtinių konsultacinių komitetų įsteigimas neturėtų jokio finansinio poveikio ES biudžetui, nes Juodkalnijos dalyviai savo išlaidas padengtų patys, o susijusios Europos Sąjungos išlaidos būtų padengiamos Europos ekonomikos ir socialinių reikalų komiteto ir Europos Sąjungos Regionų komiteto biudžeto lėšomis.8.  Tarybos ir Komisijos sprendimo dėl Europos Sąjungos pozicijos Stabilizacijos ir asociacijos taryboje pagal 2010 m. kovo 29 d. Tarybos ir Komisijos sprendimo dėl minėto Stabilizacijos ir asociacijos susitarimo sudarymo 3 straipsnio 1 dalį pasiūlymo tekstas pridedamas.2011/0095 (NLE)PasiūlymasTARYBOS IR KOMISIJOS SPRENDIMASdėl Europos Sąjungos pozicijos dėl ES ir Juodkalnijos stabilizacijos ir asociacijos tarybos sprendimo pakeisti savo darbo tvarkos taisyklesEUROPOS SĄJUNGOS TARYBA,EUROPOS KOMISIJA,atsižvelgdamos į Sutartį dėl Europos Sąjungos veikimo, ypač į jos 218 straipsnio 9 dalį,atsižvelgdamos į Europos atominės energijos bendrijos (Euratomo) steigimo sutartį, ypač į jos 101 straipsnį,atsižvelgdamos į 2010 m. kovo 29 d. Tarybos ir Komisijos sprendimą dėl Europos Bendrijų bei jų valstybių narių ir Juodkalnijos Respublikos (toliau − Juodkalnija) stabilizacijos ir asociacijos susitarimo sudarymo, ypač į jo 3 straipsnio 1 dalį,atsižvelgdamos į Europos Komisijos pasiūlymą,kadangi:9.  Stabilizacijos ir asociacijos susitarimo 119 straipsniu įsteigiama Stabilizacijos ir asociacijos taryba.10.  Minėto susitarimo 120 straipsnyje nustatyta, kad Stabilizacijos ir asociacijos taryba patvirtina savo darbo tvarkos taisykles.11.  Minėtos sutarties 124 straipsnyje nustatyta, kad Stabilizacijos ir asociacijos taryba gali nuspręsti steigti bet kokį kitą specialų komitetą arba darinį, kuris galėtų padėti jai atlikti savo pareigas. Šiame straipsnyje taip pat nustatyta, kad savo darbo tvarkos taisyklėse Stabilizacijos ir asociacijos taryba nustato tokių komitetų arba įstaigų sandarą ir pareigas, taip pat nustato jų veiklos tvarką,NUSPRENDĖ:Vienintelis straipsnisSąjungos pozicija dėl Jungtinio konsultacinio komiteto Europos ekonomikos ir socialinių reikalų komitete bei Jungtinio konsultacinio komiteto Europos Sąjungos Regionų komitete įsteigimo ir dėl minėtos Stabilizacijos ir asociacijos tarybos darbo tvarkos taisyklių pakeitimo pagal minėto susitarimo 124 straipsnį, kurios ji laikosi Stabilizacijos ir asociacijos taryboje, įsteigtoje Europos Bendrijų bei jų valstybių narių ir Juodkalnijos Respublikos stabilizacijos ir asociacijos susitarimo 119 straipsniu, grindžiama prie šio sprendimo pridedamu Stabilizacijos ir asociacijos tarybos sprendimo projektu. Neesminiai šio sprendimo projekto pakeitimai gali būti daromi be tolesnio Tarybos sprendimo.Priimta BriuselyjeKomisijos vardu | Tarybos vardu |Pirmininkas | Pirmininkas |PRIEDAS2011 m. birželio 20 d. ES ir Juodkalnijos stabilizacijos ir asociacijos tarybos sprendimas Nr. 1/2011, kuriuo iš dalies keičiamas Sprendimas Nr. 1/2010, kuriuo patvirtinamos jos darbo tvarkos taisyklės, siekiant įsteigti Jungtinį konsultacinį komitetą Europos ekonomikos ir socialinių reikalų komitete ir Jungtinį konsultacinį komitetą Europos Sąjungos Regionų komiteteSTABILIZACIJOS IR ASOCIACIJOS TARYBA,atsižvelgdama į Europos Bendrijų bei jų valstybių narių ir Juodkalnijos Respublikos (toliau − Juodkalnija) stabilizacijos ir asociacijos susitarimą, ypač į jo 124 straipsnį,kadangi:12.  Europos Sąjungos ir Juodkalnijos socialinių partnerių, kitų pilietinės visuomenės organizacijų, regionų ir vietos valdžios institucijų dialogas ir bendradarbiavimas gali labai pasitarnauti tarpusavio ryšių stiprinimui ir Europos integracijai.13.  Šį bendradarbiavimą būtų geriausia organizuoti įsteigiant du jungtinius konsultacinius komitetus. Pirmąjį sudarytų Europos ekonomikos ir socialinių reikalų komitetas ir Juodkalnijos socialiniai partneriai bei kitos pilietinės visuomenės organizacijos. Antrąjį – Europos Sąjungos Regionų komitetas ir išrinkti Juodkalnijos vietos ir regionų valdžios institucijų atstovai.14.  Tai reiškia, kad Sprendimu Nr. 1/2010 patvirtintas Stabilizacijos ir asociacijos tarybos darbo tvarkos taisykles reikia atitinkamai iš dalies pakeisti,NUSPRENDĖ:1 straipsnisSprendimas Nr. 1/2010 iš dalies keičiamas papildant jį šiais straipsniais:14 straipsnisJungtinis konsultacinis komitetas Europos ekonomikos ir socialinių reikalų komitete15.  Šiuo straipsniu įsteigiamas Jungtinis konsultacinis komitetas Europos ekonomikos ir socialinių reikalų komitete, kurio užduotis – padėti Stabilizacijos ir asociacijos tarybai skatinti Europos Sąjungos ir Juodkalnijos socialinių partnerių bei kitų pilietinės visuomenės organizacijų dialogą ir bendradarbiavimą. Šiuo dialogu ir bendradarbiavimu bus sprendžiami svarbūs Europos Sąjungos ir Juodkalnijos santykių klausimai, kylantys įgyvendinant Stabilizacijos ir asociacijos susitarimą. Dialogu ir bendradarbiavimu visų pirma siekiama:16.  parengti Juodkalnijos darbdavius, darbuotojus ir kitas pilietinės visuomenės organizacijas veiklai būsimos Europos Sąjungos narystės sąlygomis;17.  parengti Juodkalnijos darbdavius, darbuotojus ir kitas pilietinės visuomenės organizacijas darbui su Europos ekonomikos ir socialinių reikalų komitetu po Juodkalnijos įstojimo į ES;18.  keistis informacija aktualiais abi šalis dominančiais klausimais, ypač susijusiais su dabartiniu plėtros procesu ir Juodkalnijos darbdavių, darbuotojų ir kitų pilietinės visuomenės organizacijų pasirengimu dalyvauti šiame procese;19.  skatinti A) Juodkalnijos darbdavius, darbuotojus ir kitas pilietinės visuomenės organizacijas ir B) valstybių narių darbdavius, darbuotojus ir kitas pilietinės visuomenės organizacijas dalytis patirtimi ir palaikyti struktūrinį dialogą, taip pat užmegzti ryšius tose srityse, kuriose tiesioginis kontaktas ir bendradarbiavimas gali būti geriausias būdas spręsti tam tikras problemas;20.  aptarti kitus svarbius kurios nors šalių siūlomus klausimus, galinčius kilti įgyvendinant Stabilizacijos ir asociacijos susitarimą ar rengiantis stojimui.21.  Jungtinį konsultacinį komitetą Europos ekonomikos ir socialinių reikalų komitete sudaro šeši Europos ekonomikos ir socialinių reikalų komiteto atstovai ir šeši Juodkalnijos darbdavių, darbuotojų ir kitų pilietinės visuomenės organizacijų atstovai. Taip pat gali būti kviečiami stebėtojai.22.  Jungtinis konsultacinis komitetas Europos ekonomikos ir socialinių reikalų komitete savo uždavinius vykdo konsultuodamasis su Stabilizacijos ir asociacijos taryba arba, jei jie susiję su ekonominių ir socialinių grupių dialogo skatinimu, savo iniciatyva.23.  Nariai parenkami taip, kad Jungtinis konsultacinis komitetas Europos ekonomikos ir socialinių reikalų komitete kuo tinkamiau atstovautų įvairiems Europos Sąjungos ir Juodkalnijos socialiniams partneriams ir kitoms pilietinės visuomenės organizacijoms. Oficialias Juodkalnijos pusės narių kandidatūras siūlo Juodkalnijos vyriausybė socialinių partnerių ir kitų pilietinės visuomenės organizacijų teikimu. Pasiūlymai teikiami atlikus atvirą ir skaidrią atrankos procedūrą, kurioje gali dalyvauti visi socialiniai partneriai ir kitos pilietinės visuomenės organizacijos.24.  Jungtiniam konsultaciniam komitetui Europos ekonomikos ir socialinių reikalų komitete bendrai pirmininkauja Europos ekonomikos ir socialinių reikalų komiteto narys ir Juodkalnijos darbdavių, darbuotojų ir kitų pilietinės visuomenės organizacijų atstovas.25.  Jungtinis konsultacinis komitetas Europos ekonomikos ir socialinių reikalų komitete priima savo darbo tvarkos taisykles.26.  Europos ekonomikos ir socialinių reikalų komitetas ir Juodkalnijos vyriausybė padengia savo šalies patiriamas darbuotojų, kelionės ir pragyvenimo išlaidas, susijusias su jų deleguotų atstovų dalyvavimu Jungtinio konsultacinio komiteto ir jo darbo grupių posėdžiuose.27.  Kitas su praktiniu posėdžių organizavimu susijusias išlaidas padengia posėdį rengianti šalis.15 straipsnisJungtinis konsultacinis komitetas Europos Sąjungos Regionų komitete28.  Šiuo straipsniu įsteigiamas Jungtinis konsultacinis komitetas Europos Sąjungos Regionų komitete, kurio užduotis – padėti Stabilizacijos ir asociacijos tarybai skatinti Europos Sąjungos bei Juodkalnijos vietos ir regionų valdžios institucijų dialogą ir bendradarbiavimą. Tokiu dialogu ir bendradarbiavimu visų pirma siekiama:29.  parengti Juodkalnijos vietos ir regionų valdžios institucijas veiklai būsimos Europos Sąjungos narystės sąlygomis;30.  parengti Juodkalnijos vietos ir regionų valdžios institucijas darbui su Regionų komitetu po Juodkalnijos įstojimo į ES;31.  keistis informacija aktualiais abi šalis dominančiais klausimais, ypač susijusiais su dabartine Europos regionine politika ir plėtros procesu, taip pat vietos ir regionų valdžios institucijų pasirengimu įgyvendinti šią politiką;32.  skatinti A) Juodkalnijos vietos ir regionų valdžios institucijų ir B) valstybių narių vietos ir regionų valdžios institucijų struktūrinį dialogą, taip pat ir užmezgant ryšius tose srityse, kur tiesioginis Juodkalnijos ir valstybių narių vietos ir regionų valdžios institucijų kontaktas ir bendradarbiavimas gali būti geriausias būdas spręsti tam tikras abiems šalims aktualias problemas;33.  užtikrinti, kad Juodkalnijos ir valstybių narių vietos ir regionų valdžios institucijos nuolat keistųsi informacija apie regionų bendradarbiavimą;34.  skatinti a) Juodkalnijos vietos ir regionų valdžios institucijas ir b) valstybių narių vietos ir regionų valdžios institucijas dalytis patirtimi ir žiniomis regioninės politikos ir struktūrinių intervencijų srityje, ypač praktinėmis žiniomis ir metodika rengiant vietos ir regionų plėtros planus ar strategijas ir veiksmingiausiai naudojant pasirengimo narystei ir struktūrinius fondus;35.  keičiantis informacija padėti Juodkalnijos vietos ir regionų valdžios institucijoms visose gyvenimo srityse įgyvendinti subsidiarumo principą vietos ir regionų lygmeniu;36.  aptarti kitus svarbius kurios nors šalių siūlomus klausimus, galinčius kilti įgyvendinant Stabilizacijos ir asociacijos susitarimą ir derantis dėl stojimo į ES.37.  Jungtinį konsultacinį komitetą Europos Sąjungos Regionų komitete sudaro [septyni] Europos Sąjungos Regionų komiteto atstovai ir [septyni] išrinkti Juodkalnijos vietos ir regionų valdžios institucijų atstovai. Paskiriamas vienodas pakaitinių narių skaičius.38.  Jungtinis konsultacinis komitetas Europos Sąjungos Regionų komitete veiklą vykdo konsultuodamasis su Stabilizacijos ir asociacijos taryba arba, jei ji susijusi vietos ir regionų valdžios institucijų dialogo skatinimu, savo iniciatyva.39.  Jungtinis konsultacinis komitetas Europos Sąjungos Regionų komitete gali teikti rekomendacijas Stabilizacijos ir asociacijos tarybai.40.  Nariai parenkami taip, kad Jungtinis konsultacinis komitetas Europos Sąjungos Regionų komitete kuo tinkamiau atstovautų įvairaus lygmens Europos Sąjungos ir Juodkalnijos vietos ir regionų valdžios institucijoms. Oficialias Juodkalnijos pusės narių kandidatūras siūlo Juodkalnijos vyriausybė Juodkalnijos vietos ir regionų valdžios institucijas atstovaujančių organizacijų teikimu. Pasiūlymai teikiami atlikus atvirą ir skaidrią atrankos procedūrą, kurioje gali dalyvauti vietos ar regionų valdžios įgaliojimus turintys subjektai.41.  Jungtinis konsultacinis komitetas Europos Sąjungos Regionų komitete priima savo darbo tvarkos taisykles.42.  Jungtiniam konsultaciniam komitetui Europos Sąjungos Regionų komitete bendrai pirmininkauja Europos Sąjungos Regionų komiteto narys ir Juodkalnijos vietos ir regionų valdžios institucijų atstovas.43.  Europos Sąjungos Regionų komitetas ir Juodkalnijos vyriausybė padengia savo šalies patiriamas išlaidas, susijusias su jų deleguotų atstovų ir pagalbinių darbuotojų dalyvavimu Jungtinio konsultacinio komiteto Europos Sąjungos Regionų komitete posėdžiuose, ypač kelionės ir pragyvenimo išlaidas.44.  Kitas su praktiniu posėdžių organizavimu susijusias išlaidas padengia posėdį rengianti šalis.2 straipsnisŠis sprendimas įsigalioja pirmąją antro mėnesio po jo priėmimo dieną.Priimta Liuksemburge 2011 m. birželio [ ] d.Stabilizacijos ir asociacijos tarybos varduPirmininkas